Document ID: 31991D0053

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιανουαρίου 1991 για τροποποίηση της απόφασης 90/90/ΕΟΚ όσον αφορά την εισαγωγή εκ μέρους των κρατών μελών ζωνταντών χοίρων, νωπού χοιρείου κρέατος και προϊόντων με βάση το χοίρειο κρέας, προελεύσεως Αυστρίας ( 91/53/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των προβλημάτων κτηνιατρικού ελέγχου κατά την εισαγωγή βοοειδών και χοιροειδών, νωπού κρέατος ή προϊόντων με βάση το κρέας των ζώων αυτών από τρίτες χώρες ( 1 ), όπως τροποποιήθηκε τελευταία από την οδηγία 90/425/ΕΟΚ ( 2 ), και ιδίως το άρθρο 28,
Εκτιμώντας :
ότι οι εισαγωγές από την Αυστρία στα κράτη μέλη ζώντων χοίρων, χοιρείου κρέατος και ορισμένων προϊόντων κρέατος με βάση το χοίρειο κρέας έχουν ανασταλεί, σύμφωνα με την απόφαση 90/90/ΕΟΚ ( 3 )-
ότι από πρόσφατες πληροφορίες προκύπτει ότι δεν εμφανίστηκαν εστίες κλασικής πανώλης των χοίρων στις επαρχίες Voralberg, Tyrol, Salbourg και στην Άνω Αυστρία κατά το 1990 -
ότι οι εισαγωγές από αυτές τις επαρχίες θα πρέπει να επιτραπούν εκ νέου -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Το άρθρο 1 της απόφασης 90/90/ΕΟΚ αντικαθίσταται ως εξής :
"Άρθρο 1
1 . Αναστέλλονται οι εισαγωγές από την Αυστρία στα κράτη μέλη ζωντανών χοίρων, νωπού κρέατος που προέρχεται από τα ζώα αυτά και προϊόντων με βάση το χοίρειο κρέας πλην εκείνων που έχουν υποστεί μία από τις ακόλουθες επεξεργασίες :
α ) θερμική επεξεργασία σε ερμητικά κλεισμένα δοχεία με τιμή Fc aιση ή μεγαλύτερη από 3,00 -
β ) θερμική επεξεργασία διαφορετικού τύπου από εκείνον που αναφέρεται στο στοιχείο α ) αλλά κατά την οποία η θερμοκρασία στο κέντρο ανέρχεται τουλάχιστον στους 70o C -
γ ) επεξεργασία που συνίσταται σε φυσική ζύμωση και ωρίμανση τουλάχιστον εννέα μηνών για τα ζαμπόν βάρους τουλάχιστον ίσου με 5,5 χιλιόγραμμα και παρουσιάζουν τα εξής χαρακτηριστικά :
- τιμή aw aοχι μεγαλύτερη από 0,93,
- pH aοχι μεγαλύτερο από 6 .
2 . Η αναστολή των εισαγωγών που αναφέρεται στην παράγραφο 1 δεν ισχύει για τις περιοχές Voralberg, Tyrol, Salbourg και Άνω Αυστρίας ." Άρθρο 2 Η απόφαση αυτή απευθύνεται στα κράτη μέλη . Βρυξέλλες, 17 Ιανουαρίου 1991 .

Labels: 3
17
6